Marjaliisa Pitkäranta

Marja-Liisa (Marjaliisa) Pitkäranta (o.s. Raittinen, ent. Rinne, 27. syyskuuta 1941 Virrat – 9. tammikuuta 2003 Virrat) oli suomalainen kuvittaja.Teuvo Termonen, 2006

Elämä
Virtain Killinkoskella syntynyt Pitkäranta kävi myynti- ja mainoskoulun somistajalinjan vuosina 1959–1960, jonka jälkeen hän työskenteli somistajana muun muassa Tampereen Stockmann-tavaratalossa. Vusoina 1970–1972 Pitkäranta opiskeli Mainosgraafikkojen koulussa sekä suoritti useita kursseja Suomessa ja Sveitsissä. Mainostoimistotyöskentelyn jälkeen hän jäi 1970-luvun alkupuolella vapaaksi taiteilijaksi.  

Pitkäranta teki kirjankuvituksia Otavalle, WSOY:lle, SLEY:lle, Kirjapajalle ja Karistolle. Hän piirsi myös kahdeksan postimerkkiä sekä kahdeksan puhelinkorttia. Pitkäranta suunnitteli muun muassa vuosien 1990 ja 1991 joulupostimerkit. Hän piti näyttelyitä vuodesta 1988 lähtien lähes vuosittain. Pitkäranta piirsi pari tuhatta postikorttia, joista on luettelotieto vuoden 1998 kevääseen asti Sinikka Lehtisen tekemässä Korttiluettelossa. Pitkärannan ihailijakerho on päivittänyt luetteloa kerhojulkaisussaan. Hän kuvitti myös kuusi lastenkirjaa.

Pitkärannan ihalijakerho perustettiin vuonna 1998 Lempäälässä. Perustamiskokouksessa mukaan liittyi 139 jäsentä. Vuoden 2009 lopussa jäseniä oli 333.Marjaliisa Pitkärannan Fanit Pitkäranta testamenttasi elämäntyönsä säätiölle, jonka hallussa on yli 2 000 postikorttia tekijänoikeuksineen. Säätiö tukee taidekasvatuksellista nuorisotyötä ja jakaa nuorille apurahoja.Marja-Liisa Pitkärannan säätiö Pitkärannan kaksi tytärtä Lea ja Sanna Pitkäranta toimivat säätiön hallituksessa ja omistavat oikeudet osaan Pitkärannan töistä.Säätiön perikunta

 Kuvitetut teokset 
 Loruaapinen, 2001
 Pupu Tupuna piilosilla, 2001
 Lasten oma metsäkirja, 1999
 Ai Ai veitikkaa, 1998
 Siiri-hiiri keittiössä, 1990
 Siiri-hiiri sairaanhoitajana, 1990

 Kuvittajana 
Josef Carl Grund, UllaMari Kellomäki
 Joulu tulla saa (Das goldene Weihnachtsbuch), 1991

Heli Karjalainen
 Joulupukin maa, 1987
 Joulumaan tonttujen tarinat, 1989

Vuokko Niskanen
 Satu ihmislapsesta, 1997

Terttu Ollikka
 Kotimetsän siivoustalkoot, 2001
 Muuttolinnut saapuvat, 2001
 Suopojan saappaanjäljet, 2001
 Talventaikaa kotimetsässä, 2001

 Lähteet 
 Teuvo Termonen: Suomalaista postikorttitaidetta, osa 4, s. 88–89, Suomen Postikorttiyhdistys Apollo 2006, 

Viitteet

Aiheesta muualla
 Marja-Liisa Pitkärannan säätiön sivut
 Marjaliisa Pitkärannan Fanit

Luokka:Suomalaiset kuvittajat
Luokka:Vuonna 1941 syntyneet
Luokka:Vuonna 2003 kuolleet